Saidazamat Mirsaidov

Saidazamat Mirsaidov (; 19-iyul 2001-yil, Toshkent, Oʻzbekiston) – Oʻzbekistonlik qanot himoyachisi, Namanganning „Navbahor“ va Oʻzbekiston Olimpiya terma jamoasi futbolchisi.

 Futbolchilik faoliyati 
Saidazamat Toshkentning „Paxtakor“ klubi akademiyasida taʼlim olgan. 2020-yilgi mavsumda asosiy jamoa tarkibida mashgʻulotlar oʻtkazgan. 2021-yilgi mavsumda yanggi tashkil etilgan, Toshkentning „Olimpik“ jamoasiga Paxtakor klubi tomonida ikki mavsumga ijaraga berilgan. Olimpik jamoasi tarkibida dastlab Oʻzbekiston Pro ligasida ishtirok etgan va uchinchi oʻrinni qoʻlga kiritib oʻtish oʻyinida qatnashgan. Oʻtish oʻyinida Muborakning „Mashʼal“ klubini magʻlub etib Olimpik jamoasi bilan Oʻzbekiston Superligasi yoʻllanmasini qoʻlga kiritgan. 2022-yilgi mavsumda ilk bor Oʻzbekiston Superligasida ilk debyut mavsumini oʻtkazdi va 24 ta oʻyinda 1 ta gol muallifiga aylandi. Oʻzbekiston Superligasidagi debyut golini Olmaliqning „OKMK“ klubiga qarshi safardagi oʻyinda kiritdi va yakunda jamoasi 2-1 hisobida magʻlub boʻldi. 2023-yilgi mavsumda „Olimpik“ jamoasi bilan shartnomani uzaytirgan Saidazamat mavsum davomida 24 ta oʻyinda ishtirok etib 1 ta gol muallifiga aylandi. 2024-yilgi mavsum oldidan AFC Osiyo chempionlar ligasi ishtirokchisi Namanganning „Navbahor“ jamoasidan jiddiy qiziqish mavjudligi va Navbahor klubiga oʻtayotganligi toʻgʻrisida OAVda xabar qilingan.

 Terma jamoadagi faoliyati 
Saidazamat Oʻzbekiston terma jamoalar tizimiga 2018-yilda ilk bor jalb etilgan. 2022-yil Toshkentda oʻtkazilgan AFC U-23 Osiyo kubogi musoboqasida Oʻzbekiston U-23 terma jamoasi tarkibida ishtirok etib kumush medallarni qoʻlga kiritgan. 2023-yil Xitoyda oʻtkazilgan Osiyo Oʻyinlari 2022 musoboqasida Oʻzbekiston olimpiya terma jamoasi tarkibida 5 ta oʻyinda ishtirok etib yakunda bronza medalni qoʻlga kiritgan. 2022-yil 13-noyabrda Srečko Katanec murabbiyligi boshchiligidagi Oʻzbekiston terma jamoasi yiginlariga ilk bor chaqiruv olgan.

 Yutuqlar 

 Oʻzbekiston Superligasi chempioni (1): 2020
 Oʻzbekiston Kubogi sohibi (1): 2020

 AFC U-23 Osiyo chempionati 2022: Ikkinchi oʻrin (1)

 Manbalar 

 Havolalar 

 Saidazamat Mirsaidov Transfermarkt saytida

 Saidazamat Mirsaidov  OʻzPFL saytida


Turkum:19-iyulda tugʻilganlar
Turkum:2001-yilda tugʻilganlar
Turkum:Yashayotgan insonlar
Turkum:Toshkentlik futbolchilar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Olimpik jamoasi futbolchilari
Turkum:Paxtakor jamoasi futbolchilari
Turkum:Navbahor futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Oʻzbekiston 21 yoshgacha boʻlgan terma jamoasi futbolchilari
Turkum:Oʻzbekiston yoshlar terma jamoasi futbolchilari
Turkum:Osiyo oʻyinlari 2022 futbolchilari
Turkum:Futbol boʻyicha Osiyo oʻyinlari sovrindorlari
Turkum:2024-yilgi Yozgi Olimpiada oʻyinlaridagi futbolchilar
Turkum:Alifbo boʻyicha sportchilar